Cosco: Ο Πειραιάς είναι η πύλη της Κίνας στον κόσμο – Fimotro
Cosco: Ο Πειραιάς είναι η πύλη της Κίνας στον κόσμο
Καθήκοντα «ξεναγού» για το ΑΠΕ – ΜΠΕ στις εγκαταστάσεις της PCT στους δύο προβλήτες αναλαμβάνει ο Γενικός Διευθυντής της εταιρίας, Ζανγκ Ανμινγκ. Επιβιβαζόμαστε στο αυτοκίνητό του για μια βόλτα στις τεράστιες εγκαταστάσεις στους προβλήτες ΙΙ και ΙΙΙ. «Η μεταφόρτωση εμπορευμάτων έχει υπερτριπλασιαστεί τα τελευταία χρόνια στον Πειραιά. Η διακίνηση των κοντέινερς αυξήθηκε το 2017 κατά 6,4% έναντι του 2016, από τους προβλήτες ΙΙ και ΙΙΙ του λιμανιού του Πειραιά, που διαχειρίζεται ο Σταθμός Εμπορευματοκιβωτίων Πειραιά. Σε απόλυτους αριθμούς : Το 2017 διακινήθηκαν 3,691 εκατομμύρια κοντέινερς (Teus) έναντι 3,471 εκατομμυρίων το 2016. Το 2018 μπορεί να ξεπεράσουμε και τα πέντε εκατομμύρια»…. «Σε ένα –ενάμισι χρόνο ο Πειραιάς θα γίνει το μεγαλύτερο λιμάνι της Μεσογείου, από τρίτο που είναι σήμερα», λέει ο κ. Ζανγκ στο ΑΠΕ – ΜΠΕ. «Ο Πειραιάς είναι το ταχύτερα αναπτυσσόμενο λιμάνι στον κόσμο, μόνο φέτος η διοίκηση επιδιώκει να αυξήσει τη διακίνηση εμπορευμάτων κατά 35%».
Κατά 10,1% αυξήθηκε η κίνηση στα αεροδρόμια